Brian McClair

Brian John McClair (s. 8. joulukuuta 1963 Bellshill, Skotlanti) on skotlantilainen entinen jalkapalloilija, pelipaikaltaan hyökkääjä. Hän pelasi vuosina 1987–1998 Manchester Unitedissa 398 ottelua. Lempinimellä "Choccy" tunnettu skotti edusti urallaan myös Motherwellia ja Celticia. Myöhemmin hän on toiminut Manchester Unitedin nuorisoakatemian managerina.

McClair siirtyi Manchester Unitediin Celticista vuonna 1987, ja pelasi ensimmäisen ottelunsa 15. elokuuta 1987 Southamptonia vastaan. Ensimmäisellä kaudella McClair teki 24 liigamaalia. Hän on ensimmäinen Manchester Unitedin pelaaja George Bestin jälkeen, joka on kaudessa pystynyt rikkomaan 20 liigamaalin rajan. Manchester Unitedissa McClair oli voittamassa neljää Valioliigamestaruutta, kolmea FA Cupin voittoa, yhtä liigacupia ja Cup voittajien Cupia.

Skotlannin maajoukkuetta McClair edusti 27 kertaa ja teki kaksi maalia.

 Aiheesta muualla 
McClair Manchester Unitedin legendojen sivulla 

Luokka:Skotlantilaiset jalkapalloilijat
Luokka:Skotlantilaiset jalkapallovalmentajat
Luokka:Vuonna 1963 syntyneet
Luokka:Elävät henkilöt